Information om garantiordning for indskydere og investorer

Gældende pr. 1. januar 2024

Som filial indgår Skandinaviska Enskilda Banken, Danmark, filial af Skandinaviska Enskilda Banken AB (publ), Sverige (herefter ”SEB”) i den svenske garantiordning Insättningsgarantin, der har til formål at yde dækning til indskydere og investorer i institutter, som bliver tager under konkursbehandling.

Efter udgangen af 2023 er SEB ikke længere tilsluttet den danske ordning Garantiformuen.

**Hvor stort et beløb er dækket?**

Insättningsgarantin dækker en berettiget indskyders indskud og kontante midler op til et beløb svarende til EUR 100.000 (ca. 750.000 DK). Indskud på en konto, som samlet overstiger grænsen på EUR 100.000, vil derfor ikke være dækket.

**Hvem er dækket?**

Du er dækket af Insättningsgarantin, hvis dit indskud eller dine kontante midler er registreret i dit navn. Det gælder dog ikke, hvis det kan dokumenteres, at du ikke er den reelle ejer af indskuddet eller kontante midler. I det tilfælde er det den reelle ejer, der er dækket af Insättningsgarantin.

Har du en konto sammen med en anden, får I dækket op til EUR 100.000 hver, fordi I betragtes som selvstændige indskydere for hver jeres andel.

Hvis en konto ejes af en juridisk person, f.eks. et selskab eller en forening, er det den juridiske person, der er dækket.

**Værdipapirer**

Værdipapirer i eget depot, f.eks. i VP Securities A/S, får du udleveret direkte.

Såfremt værdipapirerne ikke kan udleveres, dækker Insättningsgarantin som udgangspunkt op til et beløb svarende til EUR 20.000. Ejer du depotet sammen med andre, er i dækket med op til et beløb svarende til EUR 20.000 pr. person. Der gælder nogle undtagelser til dækningen, som det er muligt at læse mere om på [www.insattningsgarantin.se](http://www.insattningsgarantin.se).

**Hvad er ikke dækket af Insättningsgarantin?**

Insättningsgarantin dækker ikke:

* Indskud fra visse indskydere, f.eks. pengeinstitutter, realkreditinstitutter, finansieringsselskaber, forsikringsselskaber og offentlige myndigheder.
* Værdipapirer – herunder aktier, kapitalbeviser, garantibeviser og obligationer – der er udstedt af SEB,
* Garantitilsagn,
* Checks

**Udbetaling fra Insättningsgarantin**

Insättningsgarantin kan kontaktes her:

Insättningsgarantin

Riksgälden

103 74 Stockholm

Telefon: (+46) 08 613 52 00

E-mail: [ig@rigsgalden.se](mailto:ig@rigsgalden.se)

**Yderligere information:**

Du kan læse mere om Insättningsgarantin på [www.insattningsgarantin.se](http://www.insattningsgarantin.se) eller du kan kontakte SEB.